ენონტეკიიო
ენონტეკიიო (ფინ. Enontekiö) — მუნიციპალიტეტი მთიანი ლაპლანდიის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 1806 ადამიანს შეადგენს. მუნიციპალიტეტის ფართობი 8 391.35 კმ²-ია. მოსახლეობის სიმჭიდროვე 0.23 ადამიანია 1 კმ²-ზე. ენონტეკიიო ფინეთის ყველაზე ჩრდილო-დასავლეთით მდებარე მუნიციპალიტეტია. მდებარეობს შვედეთისა და ნორვეგიის საზღვართან. მუნიციპალიტეტის ტერიტორიაზე ზღვის დონიდან 1324 მეტრის სიმაღლეზე მდებარეობს ფინეთის უმაღლესი მწვერვალი ჰალტი. ენონტეკიიოს ადმინისტრაციული ცენტრია სოფელი ჰეტა. მოსახლეობის მეხუთედს საამები შეადგენენ. მთავარი დარგებია ტურიზმი და ჩრდილოეთის ირმების მოშენება.